**AIŠKINAMASIS RAŠTAS**

DĖL MOLĖTŲ RAJONO SAVIVALDYBĖS TARYBOS KOLEGIJOS SUDARYMO

1. **Parengto tarybos sprendimo projekto tikslai ir uždaviniai:** Lietuvos Respublikos vietos savivaldos įstatymo 15 straipsnio 2 dalies 3 punktas, 18 straipsnio 1 punktas nustato savivaldybės tarybos kompetenciją iš mero, vicemero, savivaldybės administracijos direktoriaus, savivaldybės tarybos komitetų pirmininkų, Etikos, Antikorupcijos komisijų pirmininkų ir opozicijos lyderio sudaryti savivaldybės kolegiją, savivaldybės tarybos įgaliojimų laikui.

Savivaldybės kolegija vadovaudamasi Lietuvos Respublikos vietos savivaldos įstatymu:

* analizuoja savivaldybės teritorijoje esančių valstybės institucijų padalinių veiklą, teikia siūlymus savivaldybės tarybai dėl šių padalinių veiklos gerinimo ir jų vadovų išklausymo;
* svarsto ir teikia siūlymus dėl savivaldybės strateginio planavimo dokumentų rengimo;
* numato mero ir savivaldybės tarybos narių kvalifikacijos tobulinimo prioritetus (kiekvienais metais);
* svarsto klausimus dėl mero politinio (asmeninio) pasitikėjimo valstybės tarnautojų pareigybių skaičiaus nustatymo;
* susipažįsta su specialiųjų ir detaliųjų planų projektais, dėl jų gali teikti rekomendacijas merui;
* svarsto savivaldybės įstaigų metinių ataskaitų rinkinius ir savivaldybės valdomų įmonių metinių finansinių ataskaitų rinkinius, metinius pranešimus ir (arba) veiklos ataskaitas;
* svarsto ir teikia pasiūlymus dėl savivaldybės tarybos posėdžių darbotvarkių papildymo;
* teikia savivaldybės tarybos sprendimų projektus.

1. **Siūlomos teisinio reguliavimo nuostatos:** teisinio reguliavimo nuostatos šiuo sprendimu nenustatomos.
2. **Laukiami rezultatai:** priėmus sprendimą bus įvykdyta įstatymo nuostata ir pradės funkcionuoti privaloma savivaldybės kolegija.
3. **Lėšų poreikis ir jų šaltiniai:** nenumatoma.
4. **Kiti sprendimui priimti reikalingi pagrindimai, skaičiavimai ar paaiškinimai:** nėra.